钦定古今图书集成/明伦汇编/官常典/第397卷 > 胡易
## 钦定古今图书集成/明伦汇编/官常典/第397卷 > 胡易

按《明外史胡献传》：“胡易，宁都人，起家进士。华昶劾程
敏政，法司白昂、闵珪据旧制，令六科共鞫。时易巳迁
户科左给事中，署科事，偕同官魏玒、林廷玉等往。昶
词少屈，廷玉从旁助之。东厂劾易等，皆昶同僚，不当
与讯。得旨，下诏狱，昂、珪请罪，皆停俸。比昶狱成，易等
犹被系，文武大臣以为言，始令复职，而调廷玉外任。”